text: Hvordan tackler man smerter? I dag fik folk i Brørup svaret
  23 februar 2012 kl. 12.17
  I dag kunne folk i Brørup få svar spørgsmål om sundhed.
  Kan man lære at tackle kroniske smerter? Hvad findes der af tilbud for hjerneskadede? Er mit blodtryk for højt? Hvor finder jeg et passende motionstilbud eller tips til at lave mad, der er sundt for hjerter og knogler?
  Idag kunne folk i Brørup få svar på spørgsmål om sundhed på Sundhedscentret.
  Frivillige repræsentanter fra de forskellige patientforeninger, blandt andet Kræftens Bekæmpelse, Hjerteforeningen, Hjernesagen, Diabetesforeningen og Gigtforeningen svarede på spørgsmålene. 
  - Mennesker, der enten selv døjer eller har en pårørende, der lider af en mere eller mindre kronisk sygdom kan ofte opleve at stå alene med de besværligheder og bekymringer, som det giver i dagligdagen. Her har man uden for behandlersystemet muligheden for at tale med de forskellige patientforeningers frivillige, som på egen krop har oplevet eller på anden vis har personlige erfaringer med sygdom at dele ud af, fortæller ledende fysioterapeut Aswine Rasmussen, Brørup Sundhedscenter.
  